OpenLLM-France/wikimedia huggingface dataset:
# Casa Nova del Planell

La Casa Nova del Planell és una obra de Tona (Osona) protegida com a Bé Cultural d'Interès Local.

## Descripció

Mas de planta rectangular i coberta a dues aigües, situat sobre una superfície d'uns 271m2. L'edifici consta de planta baixa i primer pis, i les parets exteriors són d'aparell de pedra arrebossat. La façana principal es divideix en tres arcs sostinguts per dos pilars, i té dues plantes annexes unides per una terrassa. La casa té un pati tancat d'entrada i té adossades a la façana dues antigues grans edificacions per a usos agrícoles, construïdes amb pedra a la base i totxo a la resta de l'edifici. Recentment s'han afegit unes finestres de pedra respectant l'estil típic de la zona.

## Referències

* ↑ «Casa Nova del Planell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2020].
# Filtre de Bessel

Els filtres de Bessel són un tipus de filtre electrònic. Són usats sovint en aplicacions d'àudio per la seva linealitat.
En electrònica i procés del senyal, un filtre Bessel és un tipus de filtre lineal amb un retard de grup màximament pla (màxima resposta lineal de fase). Els filtres Bessel són usats en sistemes d'encreuament d'audio. La versió analògica es caracteritza per un retard de grup constant al llarg de la banda passant, preservant la forma de l'ona dels senyals filtrats a la banda passant.

## Història

S'anomenen així en honor de l'astrònom i matemàtic Friedrich Bessel. Pel seu disseny es fan servir els coeficients dels polinomis de Bessel.

## Descripció

Són filtres que únicament tenen pols. Estan dissenyats per tenir una fase lineal en les bandes passants, de manera que no distorsionen els senyals, en canvi tenen una major zona de transició entre les bandes passants i no passants.
Quan aquests filtres es transformen a digital perden la seva propietat de fase lineal.
La seva resposta en freqüència és:
$H(s)={\frac {1}{\sum _{k=0}^{N}a_{k}\cdot s^{k}}}$
on N és l'ordre del filtre i el denominador és un polinomi de Bessel, els coeficients són:
$a_{k}={\frac {\left(2N-k\right)!}{2^{N-k}\cdot k!\cdot \left(N-k\right)!}}$, con k=0, 1, 2, ..., N

## Referències

* ↑ UPCTERM, Terminologia Tècnica Multilingüe. UPC

## Vegeu també

* Electrònica analògica
* Filtre analògic
* Filtre electrònic
* Filtre digital

## Enllaços externs

* Filter solutions Arxivat 2008-06-29 a Wayback Machine.
* EDN Access
* Constants del filtre de Bessel (pdf)
# Can Granic (Vilobí d'Onyar)

Can Granic és una masia del municipi de Vilobí d'Onyar (Selva). Forma part de l'Inventari del Patrimoni Arquitectònic de Catalunya.

## Descripció

És un edifici de dues plantes i vessants a laterals i ràfec d'una filada de teules. Es poden distingir diferents fases constructives i reformes. La teulada és a dos nivells, un més alt que correspon al cos central i de la dreta, mentre que el de l'esquerre es troba a un nivell més baix. La teulada ha estat refeta en els últims anys. La façana principal té un portal d'arc de mig punt de grans dovelles i a la clau trobem inscrita la data de 1548. Una de les finestres és amb impostes i les altres són rectangulars de pedra amb ampit motllurat. Amb posterioritat a l'any 1987 es va eliminar el pou adossat a la façana.
Aquest mas va ser subdividit en dues propietats i es va obrir una altra porta a la façana lateral dreta, on hi ha una finestra amb relleu d'arc conopial amb un botó de flor central i la inscripció "BALDIRI SALVI". L'interior del costat esquerre ha estat acondicionat com a magatzem i el de la dreta no ha estat reformat i conserva els cairats de fusta i els terres de tova.

## Història

La casa és de dos propietaris diferents de la mateixa família, els Rabasseda, que fa més de trenta anys que no l'habiten, però s'utlilitzen les construccions annexes per activitats econòmiques molt diferents. Al costat dret trobem els magatzems d'una empresa de vidres per autocars i al costat esquerre hi ha una granja de vedells.

## Referències

* 1 2 3 4 5 «Can Granic». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 octubre 2014].
# Kórobovo

Kórobovo (en rus: Коробово) és un poble de l'óblast de Vladímir, a Rússia, segons el cens del 2010 tenia vuit habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09. [Consulta: 7 maig 2018].
# Consell pontifici pel Diàleg amb els No Creients

El Consell pontifici pel Diàleg amb els No Creients (en llatí Pontificium consilium pro dialogo cum non credentibus, PCDNC) va ser un dicasteri de la Cúria romana encarregat de promoure el diàleg entre l'Església Catòlica i els no creients.
El Consell pontifici pel Diàleg amb els No Creients es va integrar en el Consell pontifici per a la Cultura en 1993.

## Referències

* ↑ Secretariat for Non-Believers «Dialogue with non-believers». L'Osservatore Romano. The Cathedral Foundation [Baltimore, MD], 28-08-1968, p. 6.
* ↑ «Pontifical Council for Dialogue with Non-Believers». Toronto: Gabriel Chow. Arxivat de l'original el 2013-10-23.
* ↑ John Paul II, Pope. «Inde a Pontificatus», 25-03-1993. Arxivat de l'original el 2015-09-06.
# Oberdorf (Basilea)

Oberdorf és un municipi del cantó de Basilea-Camp (Suïssa), situat al districte de Waldenburg.

## Enllaços externs

* Oberdorf (Basilea) en Alemany, Francès o Italià al Diccionari històric de Suïssa.
* Web oficial del municipi
# Departament d'Estat dels Estats Units d'Amèrica

El Departament d'Estat dels Estats Units d'Amèrica (en anglès, United States Department of State) és el ministeri d'afers exteriors dels Estats Units d'Amèrica, dirigit pel Secretari d'Estat. Té la seu a la ciutat de Washington DC. Té encomanada la missió de «promoure i mostrar els valors democràtics i actuar per a un món on regni pau i prosperitat».

## Referències

* ↑ Sanmartí Giménez, 2015, p. 108.
* ↑ «About the U.S. Department of State» (en anglès). [Consulta: 3 juliol 2020].

## Bibliografia

* Sanmartí Giménez, M. «Polítiques identitàries dels EUA a Okinawa 1945-1972: Aproximació a les causes del seu fracàs». Entremons: UPF Journal of World History, 7, 2017, pàg. 106–122.

## Enllaços externs

* Departament d'Estat dels Estats Units d'Amèrica - Lloc web oficial
# Reserva Natural de Jújols

La Reserva Natural de Jújols és una reserva natural del terme comunal de Jújols, a la comarca del Conflent (Catalunya del Nord).
Està situada al nord del terme de Jújols, en el vessant sud-est del Mont Coronat. Ocupa ben bé el terç septentrional d'aquest terme comunal.
La reserva es troba entre 1.100 i 2.459 m alt, i inclou 472,36 ha d'extensió. És en el massís del Mont Coronat. Dins de les reserves naturals franceses, té el codi RNN83 / FR3600083. S'hi poden reconèixer 195 espècies diferents, 123 d'ocells, 34 de mamífers, 22 d'aràcnids, 8 d'insectes i 7 d'angiospermes.

## Geologia

S'hi troben els coneguts esquists de pissarra de Jújols, tipus d'esquist ben conegut pels geòlegs. Esquists foradats, de vegades amb molts de fòssils, també els calcoesquists i, finalment, masses de calcàries.

## Clima

Les 472 hectàrees de la reserva contenen una natura sotmesa a influències temàtiques diverses: des del clima mediterrani al muntanyenc.

## Fauna

L'altitud i la diversitat dels medis naturals afavoreixen la presència d'una fauna rica i variada. Pel que fa als insectes, hi ha, per exemple, més de 800 espècies de papallones. D'aràcnids, l'escorpí groc hi troba un aliment abundant a base d'insectes. La presència de fusta morta i la riquesa del sòl forestal explica l'abundor de la microfauna.
La gran fauna comprèn sobretot ungulats com el cabirol, el cérvol, el senglar i l'isard. Entre els ocells que cal destacar, hi podem trobar el gall fer i el picot negre, l'àliga reial i el trencalòs als penya-segats.

## Flora

La riquesa de la flora de la reserva és el resultat de diversos factors: les influències climàtiques, la diversitat dels medis naturals (penya-segats, boscs, landes, gespes...) i les activitats pastorals passades i presents. Així, en l'entorn d'un camí es poden trobar, el roure verd a les parts baixes, les spiranthes d'estiu i la pingüícula insectívora a les zones humides; el pi negre es troba per damunt dels 1.600 metres.

## Referències

* ↑ La Reserva Natural de Jújols en els ortofotomapes de l'IGN

## Bibliografia

* Becat, Joan. «100 - Noedes i 106 - Orbanyà». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Orbanyà». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Enllaços externs

* [www.catalanes.espaces-naturels.fr Pàgina web del Bosc comunal]
# Foster City

Foster City és una població dels Estats Units a l'estat de Califòrnia. Segons el cens del 2000 tenia 28.803 habitants.

## Demografia

Segons el cens del 2000, Foster City tenia 28.803 habitants, 11.613 habitatges, i 7.931 famílies. La densitat de població era de 2.957,7 habitants/km².
Per edats la població es repartia de la següent manera: un 21,2% tenia menys de 18 anys, un 5,9% entre 18 i 24, un 35,3% entre 25 i 44, un 27,6% de 45 a 60 i un 10,1% 65 anys o més.
L'edat mediana era de 38 anys. Per cada 100 dones de 18 o més anys hi havia 93,9 homes.
Entorn de l'1,7% de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Foster City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Foster City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Campaner barbat

El campaner barbat (Procnias averano) és una espècie d'ocell de la família dels cotíngids (Cotingidae) que habita zones boscoses localment al nord i sud-est de Veneçuela, zona limítrofa del nord-est de Colòmbia, Trinitat, sud-oest de Guyana i nord-oest i est del Brasil.

## Referències

* ↑ «Campaner barbat». Cercaterm. TERMCAT, Centre de Terminologia. Rev. 27/08/2013 (català)
# Kàlia

Kàlia (hebreu: קליה‎) és un assentament israelià i un quibuts situat a Cisjordània. Es va establir l'any 1929 en la costa nord de la mar Morta, a 360 metres sota el nivell del mar. És a pocs quilòmetres d'on l'any 1947 es van descobrir els Manuscrits de la mar Morta. La comunitat internacional considera que els assentaments israelians en els territoris palestins de Cisjordània, són il·legals segons el dret internacional, però el govern israelià ho nega.

## Referències

* ↑ «The Geneva Convention». BBC, 10-12-2009 [Consulta: 12 agost 2013].
# Cordillera de la Costa (Pacífic Sud)

La Serralada litoral de Xile, (Cordillera de la Costa), és una de les quatre macroformes de relleu principal de la geografia de Xile que es desenvolupen en sentit nord-sud. S'estén al llarg de 3.000 km i està format per muntanyes i turons arrodonits per l'erosió. És una serralada més baixa que la dels Andes però té una orogènesi més antiga i els cims més alts ultrapassen els 3.000 m d'altitud. S'inicia al Morro de Arica, ubicat al sud d'Arica, i acaba internant-se a l'oceà Pacífic a la península de Taitao.
Les màximes altituds de la Cordillera de la Costa es troben a:
* La sierra Vicuña Mackenna, al sud-oest de la Regió d'Antofagasta, entre Antofagasta i Taltal:
** El cerro Vicuña Mackenna (3114 m)
** El cerro Armazones (3064 msnm)
** El cerro Yumbes (2392 msnm)
* La cordillera del Melón, a la Regió de Valparaíso
** El Morro Chache (2338 msnm)
** El cerro Altos de Cantillana (2318 msnm)
** El cerro Picorete (2277 msnm)
** El cerro El Roble (2222 msnm), a Caleu
** El cerro Vizcachas (2108 msnm)
** El cerro La Campana (1910 msnm).
Al Perú hi ha petits trams d'aquesta serralada al Departament d'Ica, amb el cerro Tunga, de 1200 msnm. Un altre tram està entre Tumbes i Piura, amb pics que ultrapassen els 2000 msnm. A l'Ecuador, hi ha a la Regió Litoral d'Ecuador, ocupant les províncies d'Esmeraldas, Manabí, Guayas i Santa Elena. Inclou les serralades de Colonche, Convento, Balzar, Atacames i Cojimíes, amb una altitud mitjana d'uns 800 metres.

## Referències

* ↑ «Los 6000's de Chile - El país de las montañas». www.los6000dechile.cl, s/f. Arxivat de l'original el 2015-01-09. [Consulta: 9 març 2011].
* 1 2 3 4 5 Instituto Nacional de Estadísticas, INE. «Compendio estadístico 2006» p. 23-24, 01-10-2006. [Consulta: 29 novembre 2007].
* Síntesis geográfica nacional Arxivat 2007-12-14 a Wayback Machine.

## Enllaços externs

* Estudios Latinoamericanos en línia Arxivat 2013-06-26 a Wayback Machine.
# Departament d'Estelí

El Departament d'Estelí s un departament de Nicaragua, localitzat al nord de la zona central del país. Limita al nord amb el departament de Madriz, al sud amb els departaments de León i Matagalpa, a l'oest amb el departament de Chinandega i a l'est amb el departament de Jinotega. Té una extensió territorial de 2.229,7 km².
Va ser creat per decret legislatiu el 8 de desembre de 1891 amb cinc municipis: La Trinidad, Condega, Pueblo Nuevo, Limay i Estelí. En 1989 el municipi de Sant Nicolás d'Orient, fins llavors pertanyent al León, va ser integrat al departament de *Estelí mitjançant decret legislatiu.
Té una població (estimacions oficials para 2005) de 215.384 habitants, distribuïts en un 59% en l'àrea urbana i 41% a l'àrea rural.
La capçalera departamental és la ciutat d'Estelí.

## Divisió administrativa
### Municipis

* Condega
* Estelí
* La Trinidad
* Pueblo Nuevo
* San Juan de Limay
* San Nicolás de Oriente

## Enllaços externs

* Petroglifs d'Estelí, Nicaragua Arxivat 2009-07-21 a Wayback Machine.
* Estelí com a destío turístic Arxivat 2005-03-13 a Wayback Machine.
* Noticias del Norte de Nicaragua Arxivat 2011-07-23 at Archive.is
# Rhynchomys mingan

Rhynchomys mingan és una espècie de mamífer rosegador de la família dels múrids. És endèmic del vessant sud-occidental del Mont Mingan, a l'illa filipina de Luzon, on viu a altituds d'entre 1.476 i 1.785 msnm. El seu hàbitat natural són els boscos montans i molsosos. Té una llargada de cap a gropa de 175-199 mm, la cua de 118-134 mm i un pes de 132-176 g. El seu nom específic fa referència al Mont Mingan.

## Referències

* ↑ Rickart, E. A.; Balete, D. S.; Timm, R. M.; Alviola, P. A.; Esselstyn, J. A.; Heaney, L. R. «Two new species of shrew-rats (Rhynchomys: Muridae: Rodentia) from Luzon Island, Philippines» (en anglès). Journal of Mammalogy, 2019. DOI: 10.1093/jmammal/gyz066. ISSN: 0022-2372.
# Flordell Hills

Flordell Hills és una població dels Estats Units a l'estat de Missouri. Segons el cens del 2000 tenia 931 habitants.

## Demografia

Segons el cens del 2000, Flordell Hills tenia 931 habitants, 367 habitatges, i 245 famílies. La densitat de població era de 3.267,8 habitants per km².
Dels 367 habitatges en un 37,9% hi vivien nens de menys de 18 anys, en un 26,7% hi vivien parelles casades, en un 35,1% dones solteres, i en un 33% no eren unitats familiars. En el 27,5% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,1.
Per edats la població es repartia de la següent manera: un 31% tenia menys de 18 anys, un 9,2% entre 18 i 24, un 32,3% entre 25 i 44, un 19,5% de 45 a 60 i un 7,8% 65 anys o més.
L'edat mediana era de 32 anys. Per cada 100 dones de 18 o més anys hi havia 70,3 homes.
La renda mediana per habitatge era de 31.875 $ i la renda mediana per família de 34.063 $. Els homes tenien una renda mediana de 29.750 $ mentre que les dones 23.889 $. La renda per capita de la població era de 14.539 $. Entorn del 19,4% de les famílies i el 21% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Flordell Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 8 agost 2010].
* ↑ «Geographic Comparison Table- Flordell Hills». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Can Montllor de Dalt

Can Montllor de Dalt o Can Montllor de la Muntanya és una masia al costat del Torrent de Can Montllor al terme municipal de Sentmenat (el Vallès Occidental) catalogada a l'Inventari del Patrimoni Arquitectònic de Catalunya. És una masia de proporcions asimètriques, formada per dos cossos posats en angle recte coincidents i amb un pati comú. El cos principal, de solució asimètrica, és de més alçada que el lateral, que presenta un aspecte de cos afegit, i adossat per necessitats d'ampliació. La façana principal presenta un portal de molt senzilla factura, sense adovellat i una superfície del mur estucat fins al teulat.
La paret lateral dreta rep tota la importància estètica i arquitectònica. La segona planta presenta tres finestres amb elements goticitzants, essent una d'elles més significativa que les altres, situada en el que va ser, abans de la modificació de les estructures arquitectòniques, l'eix de simetria de la façana. Les altres dues finestres que la flanquegen, també reuneixen elements ornamentals goticitzants, malgrat que molt més senzills, en una d'elles totalment desapareguts.
Tot fa suposar en un desdibuixament del tipus arquitectònic corresponent a la masia clàssica de Josep Danés del grup II de la seva classificació, en favor d'una ampliació inicial i d'una obligació de variar l'orientació de la casa degut al desnivell que s'aprecia davant d'aquest lateral i que segurament no existia en el seu inici. El carener seria en aquell perpendicular, com és habitual, a la façana. El teulat és d'escassa inclinació. El ràfec només sobresurt en la façana lateral esquerra (posteriorment el frontis de la casa).

## Referències

* 1 2 3 «CAN MONTLLOR DE LA MUNTANYA - CAN MONTLLOR DE DALT». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 novembre 2016].
# L'Oriental (Múrcia)

L'Oriental és una comarca murciana formada pels municipis de Fortuna i Favanella. Limita a l'est amb el Baix Segura, al nord amb l'Altiplà, a l'oest amb el Segura Mitjà i al sud amb l'Horta de Múrcia. Té una població de 13.685 habitants (2003). A l'est hi ha una zona que pertany a la subcomarca del Carxe de llengua catalana.
L'Oriental(2004) :
| Municipi | Població | Extensió | Densitat |
| Favanella | 6.188 | 233,9 | 26,50 |
| Fortuna | 7.707 | 148,9 | 51,72 |
| Total | 13.215 | 382,8 | 34,52 |
# Cordillans

Cordillans és una partida situada en una carena del terme municipal de Castell de Mur, dins de l'antic terme de Mur, al Pallars Jussà, en territori intermedi entre Vilamolat de Mur, Miravet i Mur.
Està situat al nord-oest del castell de Mur i Santa Maria de Mur, al sud-est de Vilamolat de Mur i al nord-est de Miravet, al nord-oest de la Solana de Cordillans i al sud-oest de los Masos. És, de fet, el cap de carena d'un contrafort nord-oriental de la mateixa serra que conté la casa forta de Miravet.

## Enllaços externs

* Institut Cartogràfic de Catalunya; cal fer dos passos d'aproximació
# David Anders

David Anders Holt (Grants Pass, Oregon, 11 de març del 1981) és un actor de cinema, teatre i televisió estatunidenc. Sap parlar alemany, italià, francès i japonès.

## Biografia

Anders va néixer a Grants Pass, Oregon, fill del Dr. Tony i de Jori Holt. David és el menor de quatre germans, té dos germans, Jason i Arik, i una germana, Miley.

## Filmografia

* The Source − Booji
* Alias − Julian Sark
* CSI − Travis Watson (episodi: "Crow's Feet")
* Charmed − Conde Roget (episodi: "Show Ghouls")
* Circadian Rhythm − Garrison
* CSI: Miami − Brian Miller (episodi: "Felony Flight")
* Deadwood − Infantryman (episodi: "The Catbird Seat")
* Left in Darkness − Donovan
* Grey's Anatomy − Jim (episodi: "The Other Side of This Life")
* Herois (Heroes) - Adam Monroe / Takezo Kensei
* Lie to Me − Sergent Russell Scott (episodi: "Moral Waiver")
* Children of the Corn − Burton Stanton
* The Revenant − Bart
* Into the Blue 2: The Reef − Carlton
* 24 − Josef Bazhaev
* Diaris de Vampirs (The Vampire Diaries) − Jonathan Gilbert
* House, MD − Bill Koppleman (episodi: "Nobody's Fault")
* Warehouse 13 − Mr Raitt (episodi: "Where and When")
* Once Upon a Time − Dr. Whale
* Arrow − Cyrus Vanch
* iZombie − Blaine (Elenc principal)

## Referències

* ↑ «Meet the new Heroes characters». BBC, 24-04-2008 [Consulta: 16 abril 2009].
* ↑ «'Vampire Diaries' exclusive: David Anders cries uncle!». Arxivat de l'original el 2010-02-26. [Consulta: 21 abril 2015].
* ↑ MacKenzie. «'Arrow' casts David Anders: The 'Once Upon a Time' star takes on Oliver Queen» (en anglès). Zap2It, 27-11-2012. [Consulta: 2 desembre 2012].
* ↑ Roots, Kimberley. «David Anders, Breakout Kings Alum Join iZombie» (en anglès). TV Line, 25-02-2014. Arxivat de l'original el 2015-04-25. [Consulta: 11 maig 2014].
# Casa pairal de Martí-Miralles

La casa pairal de Martí-Miralles és un edifici de Freginals (Montsià) inclòs en l'Inventari del Patrimoni Arquitectònic de Catalunya.

## Descripció

És una casa pairal, situada enfront de l'església, és un gran edifici de planta baixa i dos pisos amb murs de maçoneria amb carreu a alguna cantonada i a les portes, allindanades. Al primer pis balcons, els muntants i baix amb arrebossat fi. Té façana a tres carrers.
Coberta de teula a dos vessants, amb ràfec suportat per bigues de fusta, de la qual destaca la porta externa de la façana principal, la qual introdueix formes triangulars sobre el buit rectangular.
A la llinda de la porta principal hi posa: "AÑO 1728". Al revers de la llosa del balcó: "1904". A la llinda de la del carrer dels socors nº3: "1906

## Història

Joan Martí i Miralles, nat el 1867, fou un conegut jurista, que un cop acabada la carrera s'establí a Barcelona. Publicà alguns llibres sobre temes de lleis.
El llinatge dels Miralles sembla que procedia en origen de Santa Maria de Miralles (Anoia) i que s'establiren a la comarca del Montsià després de la conquesta a mitjan segle xii. El casal fou destruït a la Guerra de Successió i reconstruït el 1728.

## Referències

* 1 2 3 4 5 «Casa pairal de Martí-Miralles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].

## Enllaços externs

* «Casa pairal de Martí-Miralles». Mapa de recursos culturals. Diputació de Tarragona.
# Can Carreras

* No s'ha de confondre amb Can Carreres o Can Carrera.
«Can Carreras» té aquests significats:
* Can Carreras (Barcelona), masia al districte de Nou Barris de Barcelona
* Can Carreras (Madremanya), edifici a Madremanya
* Can Carreras (Sant Julià de Ramis), masia a Sant Julià de Ramis
* Can Carreras (carrer Illa de Cuba, Sitges), edifici a Sitges
* Can Carreras (carrer Sant Isidre, Sitges), edifici a Sitges